
ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση πολεοδομικής μελέτης του Δήμου Αργοστολιού (Ν. Κεφαλληνίας) 

και αναθεώρηση του εγκεκριμένου ρυμοτομικού σχεδίου σε συνεχόμενη 

έκταση του ίδιου Δήμου και καθορισμός όρων δόμησης αυτής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ έχοντας υπόψη: 

1. Τις διατάξεις του Ν. 1337/83 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ'. 
1,4,5 και 6) 7 (παρ. 1,2 και 4), 11 (παρ. 5). 

2. Τις διατάξεις του Ν. Δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9,11,29 
και 70. 

3. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 6 (παρ. 1), 7,8,9,15,19 και 29. 

4. Τις διατάξεις του Ν. 651/1977 (ΦΕΚ 207/Α) και ειδικότερα 
το άρθρο 12 παράγρ. Ια όπως συμπληρώθηκε με την παράγρ. 5 του 
άρθρου 31 του Ν. 1577/36 (ΦΕΚ 210/Α). 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 (παρ. 1). 

6. Την υπ’ αριθ. 37579/1506/1985 απόφαση του Υπουργού Χωρο¬ 
ταξίας, Οικισμού και Περιβάλλοντος «Έγκριση ΓΕνικού Πολεοδομικού 
Σχεδίου Οικισμού Αργοστολιού (Ν. Κεφαλληνίας)» (ΦΕΚ 274/Δ). 

7. Τις υπ’ αριθ. 105/1985,148/85,214/85 και 326/85 γνωμο¬ 
δοτήσεις του Δημοτικού Συμβουλίου Αργοστολιού. 

8. Την υπ’ αριθ. 18/20.1.86 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Κεφαλληνίας. 

9. Την υπ’ αριθ. 161/86 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

10. Την υπ’ αριθ. 425/1986 γνωμοδότηση του Συμβουλίου της 
Επικράτειας, με πρόταση του υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται 1) Η αναθεώρηση του εγκεκριμένου ρυμοτομικού σχεδίου 
του Δήμου Αργοστολιού με τη μετατόπιση οικοδομικών γραμμών, τον 
καθορισμό κοινοχρήστων χώρων, πεζοδρόμων, χώρων πρασίνου, σχο¬ 
λείου, παιδικών σταθμών, χώρου νηπιαγωγείου - παιδικού σταθμού, 
μουσείου, σχολείου - πρόνοιας, νηπιαγωγείου, κέντρου ανοικτής προ¬ 
στασίας ηλικιωμένων (ΚΑΠΗ), Νομαρχιακής επιτροπής λαϊκής επι¬ 
μόρφωσης (ΝΕΛΕ), κέντρου υγείας, Νομαρχιακού νοσοκομείου, τοπι¬ 
κού αθλητικού κέντρου. Νομαρχίας, Δημαρχείου, τον καθορισμό θέσης 
εκκλησιών, θέσεις πολιτιστικού κέντρου στις γειτονιές, θέσης δημοτικής 
αγοράς, δημοτικής λαχαναγοράς, δικαστηρίων, θεάτρου, κέντρου νεό¬ 
τητας, κέντρου γειτονιάς, ΕΛΤΑ, πολιτιστικού κέντρου και 2) το πολεο- 
δομικό σχέδιο σε συνεχόμενη έκταση του ίδιου δήμου με τον καθορισμό 
οικοδομήσιμων χώρων, οδών, πεζοδρόμων, χώρων πρασίνου, κοινο¬ 
χρήστων χώρων, χώρων σχολείων, χώρων και θέσεων εκκλησίας, 
χώρου νηπιαγωγείου, παιδικού σταθμού, πλατείας, πολιτιστικού κέ¬ 
ντρου, γηροκομείου, σταθμού ΚΤΕΛ και χώρου συνεταιριστικών δρα¬ 


στηριοτήτων, όπως οι παραπάνω ρυθμίσεις φαίνονται στα πέντε (5) 
χρωματισμένα σχετικά πρωτότυπα διαγράμματα σε κλίμακα 1:1.000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 55065/1986 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της περιοχής της οποίας 
εγκρίνεται το πολεοδομικό σχέδιο με το άρθρο 1 και καθορίζονται οι 
όροι και περιορισμοί δόμησης της περιοχής της οποίας αναθεωρείται 
το σχέδιο με το ίδιο άρθρο ως εξής: 

■ Άρθρο 3. 

1. Σε όλα τα οικοδομικά τετράγωνα επιτρέπεται η ανέγερση 
κατοικιών, εμπορικών καταστημάτων εξυπηρέτησης, καθημερινών 
αναγκών της γειτονιάς, επαγγελματικών εργαστηρίων που δεν οχλούν 
και δεν ρυπαίνουν, γραφείων, καφενείων, νηπιαγωγείων, παιδικών 
σταθμών, πολιτιστικών κτιρίων, ξενώνων μέχρι 30 κλινών και ξενοδο¬ 
χειακών μονάδων ίδιας δυναμικότητας. 

2. Στα οικοδομικά τετράγωνα και σε τμήματα αυτών που χαρακτη¬ 
ρίζονται στα διαγράμματα με το στοιχείο Κ, επιτρέπονται οι χρήσεις 
της προηγουμένης παραγράφου και επιπλέον επιτρέπεται η επαγγελμα¬ 
τική στέγαση λιανικού εμπορίου και κτιρίων αναψυχής. 

3. Στα τμήματα των οικοδομικών τετραγώνων που χαρακτηρίζο¬ 
νται με το στοιχείο X, επιτρέπονται οι χρήσεις της παρ. 1 και 
επιπλέον η στέγαση χονδρικού εμπορίου. 

4. Στα τμήματα των οικοδομικών τετραγώνων χαρακτηρίζονται με το 
στοιχείο Τ, επιτρέπονται οι χρήσεις της παραγράφου 2 και επιπλέον κτιριακές 
εγκαταστάσεις τουριστικών μονάδων δυναμικότητας άνω των 30 κλινών. 

5. Στους οιδοδομήσιμους χώρους που χαρακτηρίζονται με το στοι¬ 
χείο Ν. επιπλέον των χρήσεων της παραγρ. 1, επιτρέπεται η εγκατά¬ 
σταση ναυπηγοεπισκευαστικών μονάδων. 

6. Στους κοινόχρηστους χώρους, επιτρέπεται η εγκατάσταση περι¬ 
πτέρων, παιδικών χαρών, υπογείων χώρων στάθμευσης και γενικά 
απλών εγκαταστάσεων για την εξυπηρέτηση του κοινού. 

7. Σε συγκεκριμένους κοινόχρηστους χώρους εγκρίνεται' η ανέγερση 
κτιρίων κοινής ωφελείας, όπως εκκλησίες, κέντρα νεότητας, πολιτιστικά 
κέντρα στις γειτονιές και στην κεντρική πλατεία και καθορίζεται το 
περίγραμμα κάτοψης των κτιρίων αυτών όπως φαίνεται στα σχέδια. 

Άρθρο 4. 

1. Στο πρόσωπο των οικοπέδων οικοδομημένων ή μη που βρίσκονται 
στην περιοχή της οποίας εγκρίνεται το σχέδιο με το άρθρο 1, επιβάλλεται 
προκήπιο πλάτους τεσσάρων (4) και έξι (6) μέτρων και στην περιοχή της 
οποίας αναθεωρείται το σχέδιο (Ο.Τ. 235) προκήπιο τεσσάρων (4) μέτρων. 

2. Στην περιοχή της οποίας το σχέδιο εγκρίνεται και αναθεωρείται 
επιβάλλονται παρόδιες στοές στις όψεις των οικοδομών πλάτους τριών 
(3) μέτρων όπως φαίνονται στα σχετικά διαγράμματα με διακεκομμένη 
γραμμή. Στον τομέα VI που ορίζεται στο άρθρο 6 του παρόντος 
καθορίζεται ελεύθερο ύψος 4.00 μ. 

Άρθρο 5. 

1. Στην περιοχή της οποίας εγκρίνεται το πολεοδομικό σχέδιο 
καθορίζονται ζώνες κοινωνικού συντελεστή στον τομέα ΥΑ και στον 

τομέα \Έ και νΓ (που ορίζονται στο επόμενο άρθρο) όπως φαίνονται 
να περικλείονται με την ένδειξη ΖΚΣ σε δύο από τα παραπάνω 
διαγράμματα. Στις ζώνες αυτές καθορίζονται και δεύτεροι αυξημένοι 
συντελεστές δόμησης 0,8 1,2 και 1,4 αντίστοιχα χωρίς υπέρβαση 
του μεγίστου υψους παρά μόνο στον τομέα νΓ όπου το μέγιστο ύψος 
στην περίπτωση αυτή ορίζεται σε 9 μ. 

2. Ορίζονται ζώνες ειδικών κινήτρων (ΖΕΚ) στα τοπικά κέντρα 
βόρειας και δυτικής γειτονιάς καθώς και σε περιοχές της κεντρικής 
και ανατολικής γειτονιάς όπως φαίνονται να περικλείονται με την 
ένδειξη ΖΕΚ στα ίδια διαγράμματα. 

Άρθρο 6. 

1. Τα ελάχιστα όρια εμβαδού και προσώπου καθώς και οι λοιποί 
όροι και περιορισμοί δόμησης των οικοπέδων της περιοχής της οποίας 
αναθεωρείται το σχέδιο και εγκρίνεται με το άρθρο 1 καθορίζονται 
κατά τομείς I, ΙΙΑ, ΙΙΒ, ΙΙΓ, III, ΓνΑ, ΐνΒ, ΐνΓ, ΎΑ, νΒ, \Τ, όπως 
φαίνονται στα ίδια διαγράμματα ως εξής: 

Α) Τομέας I (περιοχή αναθεώρησης) 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200) τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα 
που κατά τη δημοσίευση του παρόντος Π.Δ/τος, έχουν ελάχιστο πρό¬ 
σωπο επτά (7) μέτρα και ελάχιστο εμβαδό εκατό (100) τ.μ. 

Οικόπεδα εκ παραχωρήσεως θεωρούνται άρτια και οικοδομήσιμα 
με όποιες διαστάσεις και εμβαδό παραχωρήθηκαν. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 0,7 

4. Μέγιστο επιτερεπόμενο ύψος των κτιρίων 4,50 μέτρα. 

Β) Τομέας ΙΙΑ (περιοχή αναθεώρησης) 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό; Διακόσια (200) τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα 
που κατά τη δημοσίευση του παρόντος Π.Δ/τος, έχουν ελάχιστο πρό¬ 
σωπο επτά (7) μέτρα, και ελάχιστο εμβαδό εκατό (100) τ.μ. 

Οικόπεδα εκ παραχωρήσεως θεωρούνται άρτια και οικοδομήσιμα 
με όποιες διαστάσεις και εμβαδό παραχωρήθηκαν. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 1,4 

4. Μέγιστο επιτρεπόμενο ύψος των κτιρίων επτά (7,5) μέτρα. 

Γ) Τομέας ΙΙΒ (αναθεώρηση) 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200)'τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα 
που κατά τη δημοσίευση του παρόντος Π.Δ/τος, έχουν ελάχιστο πρό¬ 
σωπο επτά (7) μέτρα, και ελάχιστο εμβαδό εκατό (100) τ.μ. 

Οικόπεδα εκ παραχωρήσεως θεωρούνται άρτια και οικοδομήσιμα 
με όποιες διαστάσεις και εμβαδό παραχωρήθηκαν. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 1,4 

4. Μέγιστο επιτρεπόμενο ύψος των κτιρίων επτά (7,5) μέτρα. 

5. Επιτρέπεται η προσαύξηση του συντελεστή δόμησης κατά 0,35 
και του παραπάνω καθοριζομένου μεγίστου ύψους κατά δύο (2) μ. 
εφόσον τηρούνται οι παρακάτω προϋποθέσεις: 

- Η χρήση του ισόγειου είναι εμπορική και το τμήμα που προκύπτει 
από την προσαύξηση του συντελεστή δόμησης αποτελεί ενιαίο χώρο με το 
ισόγειο. 

— Στις περιπτώσεις προσαύξησης του σ.δ. η επιφάνεια που προκύπτει 
εξαντλείται στο μέγιστο ύψος των έξι (6) μ. από την αφετηρία μέτρησης 
υψών και δεν υπερβαίνει το 50% της κάλυψης του κτιρίου. 

— Για κτίρια που κατασκευάζονται σε προσθήκη υφισταμένων, η 
επιφάνεια που προκύπτει από την προσαύξηση του σ.δ. δεν μπορεί να 
υπερβαίνει το 50% της κάλυψης του κτιρίου της προσθήκης. 

- Ο φυσικός φωτισμός της επιφάνειας που προκύπτει από την προ¬ 
σαύξηση του σ.δ. εξασφαλίζεται με διαμόρφωση ανοιγμάτων, σε σχέση 
πλήρους προς άνοιγμα τουλάχιστον 1:1. 

Δ) Τομέας ΙΙΓ (περιοχή αναθεώρησης - λαϊκές κατοικίες) 

1. Ελάχιστο πρόσωπο: Τέσσερα (4) μέτρα 

Ελάχιστο εμβαδό: Εκατό (100) τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα που 
προέρχονται εκ παραχωρήσεως, με όποιες διαστάσεις και εμβαδόν παραχω¬ 
ρήθηκαν. 


2. Μέγιστο ποσοστό κάλυψης εβδομήντα τοις εκατό (70%) του οικο¬ 
πέδου. 

3. Συντελεστής δόμησης: 1,4 

4. Μέγιστο επιτρεπόμενο ύψος των κτιρίων (7,5) μέτρα. 

Ε) Τομέας III (περιοχή αναθεώρησης) 

1. Ελάχιστο πρόσωπο: Δέκα (10) μέτρα 

Ελάχιστο εμβαδό: Διακόσια (200) τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα 
που κατά τη δημοσίευση του παρόντος Π.Δ/τος έχουν ελάχιστο πρό¬ 
σωπο επτά (7) μ. και ελάχιστο εμβαδό εκατό (100)τ.μ. 

Οικόπεδα εκ παραχωρήσεως θεωρούνται άρτια και οικοδομήσιμα 
με όποιες διαστάσεις και εμβαδό παραχωρήθηκαν. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης: 2,1 

4. Μέγιστο επιτρεπόμενο ύψος των κτιρίων δέκα (10) μέτρα. 

ΣΤ) Τομέας ΙλΆ (περιοχή επέκτασης) 

1. Ελάχιστο πρόσωπο: Δεκαπέντε (15) μέτρα. 

Ελάχιστο εμβαδό: Τετρακόσια (400) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό (40%) 
της επιφάνειας τους. 

3. Συντελεστής δόμησης 0,8. 

Κατ’ εξαίρεση ορίζεται συντελεστής δόμησης 1,4 και μέγιστο 
ποσοστό κάλυψης 70% για οικόπεδα εμβαδού μικρότερου των 
150 τ.μ. μετά την αφαίρεση της εισφοράς σε γη και εφόσον η 
συνολική επιφάνεια ορόφων δεν υπερβαίνει τα 120 τ.μ. Η εξαίρεση 
αυτή έχει εφαρμογή μόνο σε οικόπεδα που έχουν προκόψει από 
κατάτμηση μέχρι τις 10.3.1982. 

4. Μέγιστο επιτρεπόμενο ύψος των κτιρίων επτά (7,5) μέτρα. 

Ζ) Τομέας ΐνΒ (περιοχή επέκτασης). 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200) τ.μ. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 0,8. 

Κατ’ εξαίρεση ορίζεται συντελεστής δόμησης 1,4 για οικόπεδα εμβα¬ 
δού μικρότερου των 150 τ.μ. μετά την αφαίρεση της εισφοράς σε γη 
και εφόσον η συνολική επιφάνεια ορόφων δεν υπερβαίνει τα 120 τ.μ. 
Η εξαίρεση αυτή έχει εφαρμογή μόνο σε οικόπεδα που έχουν προκύψει 
από κατάτμηση μέχρι τις 10.3.1982. 

4. Μέγιστο επιτρεπόμενο ύψος των κτιρίων επτά (7,5) μέτρα. 

Η) Τομέας Ι\Τ (περιοχή αναθεώησης, λαϊκές κατοικίες). 

1. Ελάχιστο πρόσωπο: Δέκα (10) μέτρα 

Ελάχιστο εμβαδό: Εκατόν πενήντα (150) τ.μ. 

Κατά παρέκκλιση θεωρούνται άρτια και οικοδομήσιμα τα οικόπεδα που 
προέρχονται εκ παραχωρήσεως, με όποιες διστάσεις και εμβαδόν παραχω¬ 
ρήθηκαν. 

2. Μέγιστο ποσοστό κάλυψης σαράντα τοις εκατό (40%) της επιφάνειας 
τους. 

3. Συντελεστής δόμησης: 0,8 

4. Μέγιστο επιτρεπόμενο ύψος τμ>ν κτιρίων επτάμισυ (7,5) μέτρα. 

θ) Τομέας \Ά (περιοχή επέκτασης) 

1. Ελάχιστο πρόσωπο: Δέκα πέντε (15) μέτρα. 

Ελάχιστο εμβαδό: Τετρακόσια (400) τ.μ. 

2. Μέγιστο ποσοστό κάλυψης των οικοπέδων σαράντα τοις εκατό (40%) 
της επιφάνειας τους. 

3. Συντελεστής δόμησης 0,4. 

Κατ’ εξαίρεση των διατάξεων των προηγουμένων παραγράφων 2 
και 3 ορίζεται συντελεστής δόμησης 1,4 για οικόπεδα εμβαδού 
μικρότερου των 150 τ.μ. μετά την αφαίρεση της εισφοράς σε γη και 
εφόσον η συνολική επιφάνεια ορόφων δεν υπερβαίνει τα 120 τ.μ. Η 
εξαίρεση αυτή έχει εφαρμογή μόνο σε οικόπεδα που έχουν προκύψει 
από κατάτμηση μέχρι τις 10.3.1982. 

4. Μέγιστο επιτρεπόμενο ύψος των κτιρίων επτάμισυ (7,5) μέτρα. 

I) Τομέας \Έ (περιοχή επέκτασης) 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200) τ.μ. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 0,8. 

Κατ’ εξαίρεση ορίζεται συντελεστής δόμησης 1,4 για οικόπεδα εμβα¬ 
δού μικρότερου των 150 τ.μ. μετά την αφαίρεση της εισφοράς σε γη 
και εφόσον η συνολική επιφάνεια ορόφων δεν υπερβαίνει τα 120 τ.μ. 

Η εξαίρεση αυτή έχει εφαρμογή μόνο σε οικόπεδα που έχουν προκόψει 
από κατάτμηση μέχρι τις 10.3.1982. 

4. Μέγιστο επιτρεπόμενο ύψος των κτιρίων επτά (7,5) μέτρα. 

Κ) Τομέας \Τ (περιοχή επέκτασης) 

1. Ελάχιστο πρόσωπο: Δέκα (10) μέτρα. 

Ελάχιστο εμβαδό: Διακόσια (200) τ.μ. 

2. Μέγιστο ποσοστό κάλυψης των οικοπέδων εβδομήντα τοις 
εκατό (70%) της επιφάνειας τους. 

3. Συντελεστής δόμησης 0,7. 

Κατ’ εξαίρεση ορίζεται συντελεστής δόμησης 1,4 για οικόπεδα εμβα- 
δού μικρότερου των 150 τ.μ. μετά την αφαίρεση της εισφοράς σε γη 
και εφόσον η σηνολική επιφάνεια ορόφων δεν υπερβαίνει τα 120 τ.μ. 
Η εξαίρεση αυτή έχει εφαρμογή μόνο σε οικόπεδα που έχουν προκόψει 
από κατάτμηση μέχρι τις 10.3.1982. 

4. Μέγιστο επιτρεπόμενο ύψος των κτιρίων επτάμισυ (7,5) μέτρα. 

2. Για τους τομείς Ι\Ά, Π/Β, ΧΑ, ΥΒ, και ΫΓ επιπλέον ορίζονται τα εξής: 

1. Κατά παρέκκλιση των παραγράφων 1 που αναφέρονται στους παρα¬ 
πάνω τομείς θεωρούνται άρτια και οικοδομήσιμα τα οικόπεδα εφόσον: 

α) Έχουν κατά τη δημοσίευσή του παρόντος Δ/τος, ελάχιστο πρό¬ 
σωπο επτά (7) μέτρα, ελάχιστο εμβαδό εκατό (100) τ.μ. 

β) Δημιουργούνται μετά την οριστική πράξη εφαρμογής της πολεο- 
δομικής μελέτης ή προέρχονται από εισφορές σε γη σύμφωνα με το 
άρθρο 8 του Ν. 1337/83 με όποιες διαστάσεις και αν έχουν. 

2. Επιπλέον των διατάξεων των παραγράφων 1 των παραπάνω τομέων 
καθώς και της προηγούμενης παραγράφου, θεωρούνται άρτια και οικοδο¬ 
μήσιμα τα οικόπεδα εφόσον εγγράφεται μέσα σ’ αυτά κάτοψη κτιρίου με 
ελάχιστη επιφάνεια 50 τ.μ. και ελάχιστες διαστάσεις 5 μέτρα. 

3. Ια) Σε όλους τους τομείς επιτρέπεται η προσαύξηση του μεγίστου 
επιτρεπομένου ύψους για την κατασκευή υποχρεωτικής στέγης από κεραμί¬ 
δια μιέγιστου ύψους τριών (3) μέτρων και κλίση από 15 μέχρι 45 μοίρες. 

β) Κατ’ εξαίρεση, με απόφαση Νομάρχη και μετά από σύμφωνη γνώμη 
του Κεντρικού Συμβουλίου Περιβάλλοντος, Χωροταξίας και Δημοσίων 
Έργων και της Επιτροπής Πολεοδομιικού και Αρχιτεκτονικού Ελέγχου 
(ΕΠΑΕ) δύναται σε ειδικά κτίρια, σύμφωνα με το άρθρο 2 παράγρ. 21 
του Ν. 1577/85 να μην κατασκευάζεται στέγη, εφόσον λόγοι λειτουργικό¬ 
τητας του κτιρίου δεν επιτρέπουν την κατασκευή τους. 

γ) Η κατασκευή της υποχρεωτικής στέγης γίνεται σύμφωνα με τα 
παραδοσιακά πρότυπα. 

2) Δεν επιτρέπεται η διαμόρφωση του κτιρίου σε υποστηλώματα (ΡΙΕΟ- 

Ήδ). 

3) Δεν επιτρέπεται η κατασκευή συρομένων κουφωμάτων και ρολ- 
λών στις όψεις των κτιρίων. Επίσης δεν επιτρέπεται η κατασκευή 
κουφωμάτων με πλαστικές περσίδες. 

4) Δεν επιτρέπεται η διαμόρφωση ανοικτών εξωστών σε όλο το μήκος 
της όψης του κτιρίου ή και περιμετρικά στις'περιπτώσεις γωνιακών οικοπέ¬ 
δων. 

5) Τα στηθαία των ανοικτών εξωστών, των κλιμάκων και των εν 
γένει κιγκλιδωμάτων κατασκευάζονται σιδηρά ή ξύλινα και δεν χρησι¬ 
μοποιείται άλλο υλικό πλήρωσής τους. 

6) Επιγραφές καταστημάτων, διαφημιστικές πινακίδες και φω¬ 
τεινές επιγραφές επιτρέπονται μόνο εφόσον διαμορφώνονται σε 


αρμονική σχέση και διάτηξη ως προς την όψη του κτιρίου και 
πάντως οπωσδήποτε με την έγκριση της ΕΠΑΕ όσον αφορά τη 
μορφή, το περιεχόμενο κα τη θέσης τους. 

7) Ειδικότερα στους τομείς ΙΙΒ, III και \Τ επιβάλλεται, οι 
αναλογίες των ανοιγμάτων στις όψεις των κτιρίων να έχουν σχέση 
πλάτους προς ύψος 1:1,5 έως 1:2. 

8) Για την έκδοση οικοδομικής άδειας καταστημάτων, είτε για αλλαγή 
χρήσης για το σκοπό αυτό, απαιτείται να εγκριθεί η μελέτη από την ΕΠΑΕ. 

9) Κάθε έργο υποδομής που εκτελείται από Οργανισμιό κοινής ωφελείας 
(ΔΕΗ,ΟΤΕ και ΟΤΑ) και γενικά κάθε εργασία που αφορά τη διαμόρφωση, 
τροποποίηση και ανάπλαση κοινοχρήστων χώρων εγκρίνεται από την 
ΕΠΑΕ. 

10) Επιπλέον των ανωτέρω στους τομείς ΙΙΒ, III και \Τ επιβάλλονται 
οι εξής περιορισμοί: 

α. Η μελέτη ανέγερσης ή προσθήκες κτισμάτων υπόκειται στον έλεγχο 
της ΕΠΑΕ. 

β. Σε περίπτωση προσθήκης σε υπάρχον κτίριο η ΕΠΑΕ κρίνει περί 
της ανάγκης αναμόρφωσης του υπάρχοντος σύμφωνα με τους περιορι¬ 
σμούς που επιβάλλονται στους τομείς αυτού. 

11) Δεν επιτρέπεται η κατασκευή στοάς χωρίς υποστηλώματα. 

Άρθρο 7. 

Για την περιοχή του άρθρου 1 του παρόντος ορίζονται τα εξής: 

1. Οικοδομικές άδειες που έχουν εκδοθεί μέχρι τη δημοσίευση 
του παρόντος Δ/τος ή άδειες για τις οποίες έχει υποβληθεί πλήρης 
μελέτη στην αρμόδια πολεοδομική υπηρεσία μέχρι τη δημοσίευση 
του παρόντος διατάγματος εκτελούνται όπως εκδόθηκαν ή εκδίδο- 
νται με τις προϋσχύουσες διατάξεις βάσει των υποβληθέντων στοι¬ 
χείων, υπό τον όρο της υποχρεωτικής στέγης. 

2. Επιτρέπονται οι επισκευές των υφισταμένων κτιρίων έστω και αν 
η χρήση τους αντίκειται στις διατάξεις του παρόντος διατάγματος με 
την επιφύλαξη της παραγράφου 7 του άρθρου 15 του Ν. 1577/85. 

3. Κατά τα λοιπά ισχύει το διάταγμα από 16.2.1985 (ΦΕΚ 
85/Δ/1985). 

Άρθρο 8. 

Η ισχύς του παρόντος διατάγματος αρχίζει από τη δημοσίευσή της 
στην εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 10 Σεπτεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

